П Р Е С С Ъ О Б Щ Е Н И Е

Районен съд – Враца наказа син, набил и заплашил майка си с убийство

Районен съд – Враца днес наложи наказание от една година „лишаване от свобода“ условно на Ю. М. Наказанието бе определено, като съдът одобри споразумение, постигнато между Районна прокуратура – Враца и защитата на подсъдимия. Пред съда той се призна за виновен в това, че на 23 август 2020 г. се е заканил с убийство на майка си У. П., като е употребил думите „Ще те унищожа, ще те унищожа“. Заканата е била придружена с нанасяне на удари от страна на Ю. М. към жената, като я е удрял в областта на главата и тялото, причинил й е различни телесни увреждания и е породил у нея основателен страх, че може да изпълни заканата за убийство. За това престъпление съдът наложи на Ю. М. наказание от една година „лишаване от свобода“, чието изтърпяване ще бъде отложено за срок от четири години.

Определението на Районен съд - Враца е окончателно.

„Връзки с обществеността“ 25.01.2021 г.